เมื่อผู้ถูกคุมขังมาพบ พนักงานสอบสวนได้ใช้วิธีการขอให้ศาลออกหมายขังผู้ถูกคุมขังทั้งหมดเพื่อให้เข้าตามหลักเกณฑ์ ป.วิอาญา มาตรา 134 วรรคห้า โดยผู้ถูกคุมขังทั้งหมดเห็นว่าขั้นตอนและกระบวนการที่พนักงานสอบสวนดำเนินการตั้งแต่การก่อเหตุให้เกิดความวุ่นวายบริเวณที่ชุมนุมบ้านสี่เสาเทเวศร์ ด้วยการใช้แก๊สน้ำตา สเปรย์พริกไทย เพื่อเข้าจับกุมผู้ถูกคุมขังทั้งหมดโดยไม่มีการบอกกล่าวให้เลิกการชุมนุมก่อน ตลอดจนการขอออกหมายจับการแจ้งข้อกล่าวหา และการขอออกหมายขัง ล้วนแต่อยู่ในแผนการที่พนักงานสอบสวนผู้ปฏิวัติรัฐประหารและผู้อยู่เบื้องหลังได้วางแผนมาตั้งแต่ต้น ทั้งที่พนักงานสอบสวนรู้อยู่แล้วว่าผู้ถูกคุมขังทั้งหมดและกลุ่มแกนนำไม่ได้เป็นผู้กระทำความผิด หรือก่อความวุ่นวายขึ้นในบ้านเมืองนอกจากนี้ ผู้ถูกคุมขังยังเห็นว่า การที่ศาลมีคำสั่งให้ควบคุมและคุมขังทั้งที่ยังอยู่ในชั้นพิจารณาการออกหมายจับ ซึ่งพนักงานสอบสวนยังทำการสอบสวนไม่แล้วเสร็จ อีกทั้งยังไม่มีคำสั่งฟ้องและที่สำคัญศาลยังไม่ได้มีคำพิพากษา ดังนั้น การที่ผู้ถูกคุมขังทั้ง 9 คนได้ปรากฏตัวต่อหน้าศาลเมื่อวันที่ 26 กรกฎาคม 2550 จึงเสมือนศาลได้มีคำพิพากษาลงโทษผู้ถูกคุมขังไปก่อนแล้ว อันถือว่าเป็นคำสั่งที่ขัดต่อข้อสันนิษฐานของกฎหมายที่ว่าคดีอาญาก่อนมีคำพิพากษาถึงที่สุด ต้องสันนิษฐานไว้ก่อนว่าผู้ต้องหาหรือจำเลยไม่มีความผิดตามรัฐธรรมนูญฯ พ.ศ. 2540 มาตรา 33 แต่เรื่องนี้กลับปรากฏข้อเท็จจริงว่าได้มีการจับกุมผู้ถูกคุมขังทั้ง 9 โดยใช้กำลังเจ้าหน้าที่ตำรวจคอมมานโดเป็นจำนวนมาก เข้ามาจับกุมในห้องพิจารณาคดีของศาล ซึ่งได้มีการบังคับขู่เข็ญนายมานิตย์ ผู้ถูกคุมขังที่ 9 ซึ่งเคยเป็นอธิบดีผู้พิพากษาศาลอาญากรุงเทพใต้ ทั้งที่อยู่ระหว่างการพิจารณาคดีคำร้องขอออกหมายจับคำร้องระบุว่า ผู้ถูกคุมขังทั้งหมดเห็นว่าการขอออกหมายจับและการฝากขังครั้งที่ 1 ถือว่ากระบวนการยังอยู่ในชั้นสอบสวนของพนักงานสอบสวนเท่านั้น ซึ่งการควบคุมตัวจะต้องเป็นไปตาม ป.วิ อาญามาตรา 87 คือการควบคุมตัวผู้ต้องหาเพื่อมาให้การต่อพนักงานสอบสวนเท่านั้น และเมื่อเสร็จจากการสอบสวน ก็ต้องปล่อยตัวผู้ต้องหาไป เว้นแต่กรณีจะมีเหตุจำเป็นว่าผู้ต้องหาจะหลบหนี หรือไปยุ่งเหยิงกับพยานหลักฐาน หรือก่อเหตุร้ายตามที่บัญญัติไว้ตาม ป.วิอาญา มาตรา 66 ซึ่งพนักงานสอบสวนจะขอให้ศาลออกหมายขังได้ แต่เมื่อปรากฏข้อเท็จจริงในการพิจารณาคำร้องการขอออกหมายจับของศาลจะเห็นได้ว่าพนักงานสอบสวนยอมรับแล้วว่าผู้ถูกคุมขังทั้ง 9 ไม่มีพฤติการณ์ที่จะหลบหนี หรือไปยุ่งเหยิงกับพยานหลักฐาน หรือก่อเหตุร้ายแต่อย่างใด
ศาลอาญากรุงเทพใต้ถูกคุมขังทั้งกี่คน 
9